צ'יפ ודייל

צ'יפ ודייל (באנגלית: Chip 'n Dale) הן שתי דמויות בדיוניות של טמיאסים המופיעים בסרטי ההנפשה ובקומיקס של חברת וולט דיסני. שמם מבוסס על השם "צ'יפנדייל" (ראו למשל "תומאס צ'יפנדייל").

הופעות
הסנאים הופיעו לראשונה בסרט ההנפשה "טוראי פלוטו" משנת 1943 בו הם מציקים לפלוטו. אולם שמותם ניתנו להם לראשונה בסרט ההנפשה "צ'יפ ודייל" משנת 1947, בו הם הציקו לדונלד דאק.

בשנת 1989 נעשתה סדרת הנפשה שהם הדמויות העיקריות בה, הנקראת "יחידת ההצלה של צ'יפ ודייל". ב-20 במאי 2022 עלה בדיסני+ סרט המבוסס על הסדרה בשם "צ'יפ ודייל: יחידת הצלה". בשנת 2023 עלתה סדרה נוספת בכיכובם בשם "צ'יפ  ודייל: חיים בפארק". 

הם הופיעו בסדרות "בית העכבר", "מועדון החברים של מיקי מאוס", "מיקי מאוס: הרפתקאות מבולבלות" ו"מיקי מאוס: כייף של בית".

בגרמניה הם ידועים כ-"Ahörnchen und Behörnchen" או "Chip und Chap", בהולנד כ-"Knabbel en Babbel", בצרפת כ-"Tic et Tac", בספרד כ-"Chip y Chop", באיטליה כ-"Cip e Ciop", בערבית הם נקראים "סאנגוּב וסאנגוֹב" (سنجب وسنجوب), ובברזיל "Tico e Teco".

קישורים חיצוניים

 צ'יפ ודייל בארכיב דיסני 
 פרופיל צ'יפ ודייל באתר הוזו
 צ'יפ ודייל אונליין

בעלי חיים בדיוניים
דיסני: דמויות
דמויות ממיקי מאוס
מכרסמים בתרבות